發佈時間:12:21 2023-01-15
農曆新年將至,不少人亦已換新鈔準備派利是。有打工仔則在網上發文,提到留意到有已婚同事在新年期間請假兩周,並會在正月十五後才上班,質疑對方為了避過派利是而請假。
該名打工仔日前在香港討論區以「同事新年攞咁長假期係唔係為咗唔派利是?」為題發文,提到按照傳統,派利是的時間為正月初一至十五,但指最近留意到有同事在新年期間請假兩星期,「啱啱好過咗年十五先至會見到佢」。樓主又提到,該名同事已經結婚,「仲諗住今年新年同佢逗利是,點知佢會請咗個長假」。
樓主感受及網民回應請點擊組圖瀏覽:
樓主隨後詢問該名同事的請假原因,「佢就話放咁長個假就係要返鄉下,已經好耐冇返上去,難得通關,所以就去耐啲」,有其他同事在聞言後即回答「吓,你新年放假咁我仲拎唔拎到你封利是?」對方則指,「利是都係派到年十五」,並指若在年十五前遇到同事便會派利是。樓主則指,「佢咁講係唔係啫係打算唔派利是?咁到時佢年十六先返嚟我仲同唔同佢逗利是好!」樓主隨後又補充指,「話晒都一場同事,咁都唔派利是」。
相關新聞:
Juicy叮|潮媽擬派電子利是 港女:有嘢拎喺手似開心啲:https://bit.ly/3w0pUJz
Juicy叮|睇手機即起疑心 港媽疑友人一原因謊稱離婚:https://bit.ly/3ZzYrvN
該則帖文隨即引起網民討論,有人認為「正路喎,好多人都係咁避開派利是」、「人地新年攞假關你咩事,有好多公司只會畀員工係新年時間攞大假」、「公司幾多人先,得幾個都慳就樣衰啲。如果幾十個,好多人都想避開都正常」、「過年放長假好正常。係有心派,過左十五都會派」等。有人則指即使已婚,是否派利是亦是個人選擇,並指「唔放假都可以唔派利是,派唔派本來就係個人選擇」、「派唔派係人哋話事,唔係你覺得佢應該派,佢就一定要派」等。
另有部分人則批評樓主的行為,並指「唔派咪唔派囉,追住人問搞到自己好似乞兒」、「點解對那一封利是充滿期望」、「一封利是有幾多呀」、「同你好熟呀?老奉派畀你既咩!?正乞兒!」、「有的人好厚面皮」、「逗少封利是無錢開飯?」、「貪呢啲」、「派就收,唔派就算,又唔係爭你錢,唔好老奉咁,何必咁計較,大家都係打工。老細另計」、「你真係窮到一個點,睇你都係成日算住攞人著數嗰類人」等。
帖文來源:香港討論區
《星島頭條》APP經已推出最新版本,請立即更新,瀏覽更精彩內容:https://bit.ly/3yLrgYZ